Iktatószám: VIII/976-…/2025

# EGYÜTTMŰKÖDÉSI MEGÁLLAPODÁS

***Egységes szerkezetben az 1. számú módosítással***

Mely létrejött egyrészről:

**Budapest Főváros VII. kerület Erzsébetváros Önkormányzata**

(székhely: 1073 Budapest, Erzsébet körút 6.

törzskönyvi azonosító szám: 735704,

KSH statisztikai számjel: 15735708-8411-321-01

adóazonosító szám: 15735708-2-42

fizetési számlaszáma: 10403239-00033032-00000009

képviseli: Niedermüller Péter polgármester) mint megbízó

– a továbbiakban **Önkormányzat** –

másrészről:

az **Oltalom Karitatív Egyesület**

(székhelye: 1086 Budapest, Dankó utca 9.

adószám: 19010409-1-42

bankszámlaszám: 10400140-00026699-00000006

képviseli: **Dr. Iványi Gábor** elnök), mint megbízott

– a továbbiakban **Szolgáltató-** (a továbbiakban együttesen: **Szerződő Felek**)

között az alábbi feltételek szerint:

**Preambulum**

Az Oltalom Karitatív Egyesület 1989-ben jött létre. Közösségük a kiszolgáltatott, illetőleg a veszélyeztetett élethelyzetben lévőket támogatja, amelynek érdekében szociális intézményeket is működtetnek, munkatársaik a szociális munka különféle aspektusaival, családgondozással, természetbeni és anyagi segélyezéssel foglalkoznak. Ezen felül biztosítanak egészségügyi ellátást, lelki gondozást, jogi segítségnyújtást, munka-terápiát és álláskereső szolgáltatásokat is.

A Szolgáltató segítő tevékenysége során szoros együttműködésben dolgozik különböző önkormányzatokkal, annak érdekében, hogy a rászorultak adekvát és célravezető módon kapjanak segítséget.

Az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet (a továbbiakban: Rendelet) 7. § q) pontja *civil szervezetek számára rászorulók részére történő használatba adás céljából* jogcímen bérbeadásra ad lehetőséget. Budapest Főváros VII. kerület Erzsébetváros Önkormányzatának Képviselő-testületea 672/2021. (IX.15.) számú határozatával döntött a jelen együttműködési megállapodásban meghatározott önkormányzati ingatlanok a Szolgáltató részére, e jogcímen történő bérbeadásáról. Jelen együttműködési megállapodás a Rendelet 19/F. §-ban foglaltak alapján került megkötésre, amelyet Felek közösakarattal a Budapest Főváros VII. Kerület Erzsébetváros Önkormányzata Képviselő-testületének …/2025. (III.19.) számú határozatával módosítottak.

1. **A megállapodás tárgya**
   1. [[1]](#footnote-1) A Szolgáltató az együttműködés keretében vállalja, hogy a Belügyminisztérium Nyilvántartások Vezetéséért Felelős Helyettes Államtitkárság nyilvántartása szerint Budapest VII. kerületében lakcímmel rendelkező személyek, ennek hiányában legalább 3 hónapja életvitelszerűen a VII. kerületben élő, rászoruló személyek részére szociális segítő szolgáltatást nyújt az alábbi, önkormányzati tulajdonú ingatlanok használatba adása útján:

* 1077 Budapest VII. kerület, Izabella utca 30. fe. 9. szám alatt nyilvántartott lakás (hrsz.: 33944/0/A/5, alapterület: 30 m2)
* 1078 Budapest VII. kerület, Marek József utca 32. fszt. 7. szám alatt nyilvántartott lakás (hrsz.: 33337/0/A/9, alapterület: 27 m2)
* 1075 Budapest VII. kerület, Síp utca 13. fszt. 1. szám alatt nyilvántartott lakás (hrsz.: 34501/0/A/5, alapterület: 19 m2)
* 1077 Budapest VII. kerület, Wesselényi u. 33. II. emelet 4. szám alatt nyilvántartott lakás (hrsz.: 34410/0/A/13, alapterület: 42 m2)
  1. Az 1.1. pontban felsorolt ingatlanok az Önkormányzat és a Szolgáltató közötti bérleti jogviszonyra vonatkozó feltételek az erre irányuló külön bérleti szerződések keretében kerülnek rögzítésre, melyek tartalmazzák a lakások rendeltetésszerű használatra alkalmas állapotba hozásának és ezen állapot fenntartásának feltételeit és ellenőrzésének módját is.

A Szolgáltató vállalja, hogy az 1.1. pontban meghatározott lakóingatlanok rendeltetésszerű használatra alkalmas állapotáról megtérítési igény nélkül gondoskodik.

* 1. Jelen megállapodás aláírásával az Önkormányzat hozzájárulását adja ahhoz, hogy az 1.1. pontban felsorolt ingatlanok a Szolgáltató alapító okiratában, ennek megfelelően a civil szervezetek nyilvántartásában telephelyként kerüljenek feltüntetésre az együttműködés ideje alatt. A Szolgáltató kötelezettséget vállal arra, hogy az ingatlanok használatát, rendeltetését nem változtatja meg, azokat továbbra is lakásként használja, hasznosítja.

1. **A megállapodás tartalma**
   1. A Szolgáltató azon személyek használatába adja az általa bérelt lakásokat, akik támogatással önálló lakhatásra képesek és megfelelnek a megállapodás 1.1. pontjában meghatározott feltételnek. A lakáshasználók kiválasztására a Szolgáltató jogosult.
   2. A Szolgáltató a lakáshasználókkal kétoldalú, a körülményeikhez igazodó, határozott időtartamú lakáshasználati szerződést köt, melyben meghatározza a használat időtartamát, a lakáshasználat díját és annak minden egyéb feltételét.
   3. A Szolgáltató vállalja, hogy a lakáshasználó kiválasztása során körültekintően jár el, melynek keretében megvizsgálja, hogy a lakáshasználó
      1. képes-e megfizetni a lakás használati díját, a lakás használatából eredő közüzemi díjakat, jövedelme alkalmas-e az előtakarékosság megvalósítására;
      2. rendelkezik-e állandó jövedelemmel;
      3. alkalmas-e önálló háztartás vezetésére, a lakás rendbentartására, az együttélés szabályainak megtartására, a Társasház házirendjének betartására.
   4. A Szolgáltató a lakáshasználatra irányuló szerződés megkötését követően annak időtartamára aktív kapcsolatban marad a lakáshasználóval, számára életvezetési tanácsokat ad, valamint segítséget nyújt az ügyei intézésében, az álláskeresésben, az egyéni problémái kezelésében, igazodva a szociális igazgatásról és szociális ellátásokról szóló 1993. évi III. törvényben, valamint a gyermekek védelméről és a gyámügyi igazgatásról szóló 1997. évi XXXI. törvényben foglaltakhoz.   
      E kötelezettsége körében szükség szerint:
2. segítséget nyújt a szociális vagy mentálhigiénés problémák megoldásához, megelőzéshez,
3. szociális, életvezetési és mentálhigiénés tanácsadást nyújt,
4. segítséget nyújt az anyagi nehézségek leküzdéséhez, a pénzbeli, természetbeni ellátások, továbbá a szociális, gyermekvédelmi, foglalkoztatási szolgáltatások eléréséhez,
5. segíti a családban jelentkező krízis, működési zavarok, illetve konfliktusok megoldását,
6. tanácsot ad munkanélküliség megszüntetésével kapcsolatban,
7. segíti a családokon belüli kapcsolaterősítést, konfliktuskezelési technikák elsajátítását és alkalmazását,
8. a megfelelő információk megismerésében, összegyűjtésében, a különféle hivatali ügyek intézésben, ha szükséges jogi segítséget nyújt,
9. közreműködik családtervezési, pszichológiai, nevelési, egészségügyi, mentálhigiénés, káros szenvedélyek megelőzésében, ezen programokhoz való hozzájutás megszervezésében,
10. A Szolgáltató vállalja, hogy amennyiben szükséges a lakáshasználó érdekében **adósságkezelési tanácsadást végez.** 
    1. A Szolgáltató vállalja, hogy az általa működtetett szociális, gyermekvédelmi és egészségügyi intézményeiben biztosított szolgáltatásokat szükség szerint és a szabad férőhelyek függvényében a lakáshasználók részére is megajánlja.
    2. Felek rögzítik, hogy a Szolgáltató a lakáshasználók vonatkozásában teljes felelősséggel tartozik. A Szolgáltató kötelezettséget vállal arra, hogy a lakáshasználó a lakást rendeltetésszerű módon használja, és a társasház házirendjét betartja.

* 1. Az Önkormányzat vállalja, hogy a Szolgáltatóval együttműködve az 1.1. pontban meghatározott bérlakások átadásáról átadás-átvételi jegyzőkönyvet készít, melyben rögzíteni kell a lakások műszaki állapotát is. A lakások rendeltetésszerű használatra alkalmas állapotának kialakítása és ezen állapot fenntartása a Szolgáltató kötelezettségét képezi.
  2. A Szolgáltató jelen megállapodás aláírásával egyben nyilatkozik arról, hogy a szociális szolgáltatásokra vonatkozó jogszabályokban foglalt előírásokat, a szakmai követelményeket és a nyilvántartási kötelezettségeket, továbbá az adatkezelés és adatvédelem szabályait maradéktalanul ismeri, azokat betartja.
  3. A Szolgáltató vállalja, hogy évente egyszer a tárgyévben végzett szakmai tevékenységéről írásban (papíralapon és elektronikus formában) beszámol Budapest Főváros VII. kerület Erzsébetváros Önkormányzat Képviselő-testülete felé, mely beszámolót az Önkormányzat Humánszolgáltató Irodájára a tárgyévet követő év január 31. napjáig megküldi.
  4. Az Önkormányzat jogosult a Szolgáltató tevékenységét ellenőrizni. Amennyiben a Szolgáltató nem a szerződésben foglaltak szerint látja el feladatát vagy mulasztást követ el, a konkrét hiányosság pótlására határidő tűzésével az Önkormányzat írásban felhívja a Szolgáltató figyelmét, amelynek köteles eleget tenni.
  5. A Szolgáltató vállalja, hogy az 1.1 pontban foglalt szolgáltatást, valamint az egyéni szociális munka megvalósításának anyagi fedezetét saját forrásból biztosítja.

1. **A megállapodás hatálya**
   1. A Szerződő felek kijelentik, hogy jelen együttműködési megállapodás aláírásának napjától számított határozott időre, 10 évi időtartamra szól.
   2. A Szerződő felek a megállapodást közös megegyezéssel a megállapodás céljának sérelme nélkül módosíthatják, közös megegyezéssel megszüntethetik.
   3. Mindkét felet megilleti a rendes felmondás joga. A rendes felmondás bármelyik fél másikhoz intézett írásbeli nyilatkozata. A rendes felmondási idő 6 hónap.
   4. Rendkívüli felmondásnak akkor van helye, ha valamelyik fél súlyosan felróható magatartása jogszabálysértésben, vagy nyilvánvaló szakmai hiányosságok alapján való feladatellátásban nyilvánul meg, továbbá, ha nem teljesítik a felek a jelen együttműködési megállapodásban meghatározott kötelezettségeiket. Amennyiben a szerződés valamelyik félnek felróható okból szűnik meg, úgy az felelősséggel tartozik az okozott károkért.
2. **Vegyes rendelkezések**
   1. A Szerződő felek vállalják, hogy a megállapodásban foglalt feladatokkal kapcsolatos, közöttük támadt vitát elsősorban békés úton, tárgyalás útján rendezik.
   2. A Szerződő Felek az együttműködési megállapodásban részletezett jogok és kötelezettségek szabályozásán túl megállapodnak, hogy kölcsönösen tájékoztatják egymást a megállapodás végrehajtása szempontjából lényeges kérdésekben, továbbá megállapodnak, hogy a teljesítés során felmerülő tapasztalatokat, problémákat egymással folyamatosan egyeztetik.
   3. A megállapodás teljesítése során a Szerződő felek az írásbeliséget kötik ki. Erre tekintettel a megállapodások, értesítések, nyilatkozatok, kiegészítések, módosítások csak annyiban hatályosak, amennyiben azokat a felek írásban teszik.
   4. A Szerződő Felek megállapodnak, hogy a megállapodásban meghatározott, határidőhöz kötött értesítéseiket, kérelmeiket a másik Szerződő Fél felé írásban postai úton, ajánlott, tértivevényes levélben teszik meg.
   5. [[2]](#footnote-2)Kapcsolattartó személyek:

Önkormányzat részéről:

|  |  |
| --- | --- |
| Név: | **Gyuris Gabriella** Budapest Főváros VII. Kerület Erzsébetvárosi Polgármesteri Hivatal Humánszolgáltató Irodájának vezetője |
| Telefon: | +36-1- 462-3327 |
| E-mail: | Gyuris.Gabriella@erzsebetvaros.hu |

Szolgáltató részéről:

|  |  |
| --- | --- |
| Név: | **Dr. Iványi Gábor** Oltalom Karitatív Egyesület elnöke |
| Telefon: | +36-1-577-0500 |
| E-mail: | ivanyigabor@wjlf.hu |

* 1. Amennyiben tárgyalásos úton megállapodni nem tudnak, úgy a jogvita elbírálására a Polgári Perrendtartásról szóló 2016. évi CXXX. törvényben körülírt hatáskörrel és illetékességgel rendelkező bíróságot kötik ki.
  2. A jelen megállapodásban nem szabályozott kérdésekben a Polgári törvénykönyvről szóló 2013. évi V. törvény rendelkezései az irányadók.

A Felek a jelen megállapodásban foglalt feltételekkel egyetértenek, azokat közösen értelmezték, és a megállapodást, mint akaratukkal megegyezőt jóváhagyólag írják alá.

Jelen megállapodás 5 egymással szó szerint megegyező, eredeti példányban készült, melyből 3 példány az Önkormányzatot, 2 példány a Szolgáltatót illeti.

Budapest, 2025.

|  |  |
| --- | --- |
| ……………………………………………… | ……………………………………………… |
| Budapest Főváros VII. kerület Erzsébetváros Önkormányzata képviseletében:  **Niedermüller Péter polgármester** | Oltalom Karitatív Egyesület képviseletében:  **Dr. Iványi Gábor elnök** |

Jogilag ellenőrizte:

…………………………….

**Tóth János**

jegyző

Pénzügyi ellenjegyzés:

…………………………….

**Nemes Erzsébet**

gazdasági vezető

1. Módosult az 1. sz. módosítás alapján [↑](#footnote-ref-1)
2. Módosult az 1. sz. módosítás alapján [↑](#footnote-ref-2)