**Budapest Főváros VII. kerület Erzsébetváros Önkormányzata Képviselő-testületének**

**..../2025. (…) önkormányzati rendelete**

**az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosításáról**

[1] Budapest Főváros VII. kerület Erzsébetváros Önkormányzatának Képviselő-testülete az államháztartáson kívülre nyújtott támogatások rendjéről szóló 15/2020. (IV.17.)önkormányzati rendeletét módosítani kívánja abból a célból, hogy a támogatás odaítélése alapján kötött támogatási szerződés mintát pontosítsa, egyes eljárási szabályokon módosítson.

[2] Budapest Főváros VII. kerület Erzsébetváros Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében meghatározott feladatkörében eljárva a következőket rendeli el.

**1. §**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet (a továbbiakban: Rendelet) 8.§ (1) bekezdése helyébe a következő rendelkezés lép:

„(1) A támogatott által készített, a támogatás felhasználásáról szóló szakmai beszámolót és a pénzügyi elszámolást (a továbbiakban együtt: elszámolás) az annak benyújtásától számított 45 napon belül meg kell vizsgálni. Az elszámolás ellenőrzésének megállapításairól vizsgálati jelentést kell készíteni.”

**2.§**

A Rendelet 3. melléklete helyébe az 1. melléklet lép.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**4.§**

A jelen rendeletben foglaltakat a folyamatban lévő pályázati eljárásokban is alkalmazni kell.

|  |  |
| --- | --- |
| **Tóth János** | **Niedermüller Péter** |
| **jegyző** | **polgármester** |

**Záradék**

A rendelet kihirdetése 2025. …. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János  
 jegyző**

**Általános indoklás**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosításának célja a rendelet mellékletét képező támogatási szerződés minta pontosítása

**Részletes indokolás**

1. **§**

A támogatások pénzügyi elszámolása ellenőrzésének határidejét módosítja.

1. **§**

A rendelet 3. mellékletét módosítja.

* 1. **§**

Hatályba léptető és átmeneti rendelkezéseket tartalmaz.