|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2025. március 19-ei rendes ülésére**

|  |  |
| --- | --- |
| **Tárgy:** | Javaslat az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelete módosítására - a melegkonyhás vendéglátó üzletek számára a teraszok 23 óráig történő nyitva tartására |

**Készítette:**

Csüllög Szilvia Márta

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló jelenlegi szabályozás szerint a teraszok – a meghatározott kivételek mellett – 22 és 6 óra között nem tarthatnak nyitva. Ez az időbeli meghatározás azonban hátrányosan érinti az éttermeket, amelyek az ételek elkészítésének idejét figyelembe véve kénytelenek a terasz nyitvatartási idejénél jelentősen korábban beszüntetni a melegkonyhás kiszolgálást a teraszokon.

Erzsébetváros Önkormányzata a negatív magatartásformák kiszorításán, szabályozásán túl fontosnak tartja a minőségi vendéglátás kialakulásának elősegítését, amely nemcsak az idelátogató turisták, hanem a budapestiek, az erzsébetvárosiak számára is biztosíthatja a közösségi együttélés szabályainak megfelelő, kulturált szórakozás lehetőségét. Éppen ezért a jelen javaslat próba jelleggel 2025. június 30-ig lehetőséget biztosítana a melegkonyhás vendéglátó üzletek számára a teraszok 23 óráig történő nyitva tartására csütörtöki, pénteki és szombati napokon.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosítására irányuló rendelet várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelettervezet megfelel a helyi sajátosságoknak, a költségvetésre közvetlen hatása nincs.

**2. A jogszabály környezeti és egészségi következményei**

A rendelettervezetnek közvetlen környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelettervezet hatálybalépésével az adminisztratív terhek nőnek.

**4. A jogszabály megalkotásának szükségessége, a jogalkotás elmaradásának várható következményei**

A rendelettervezet elfogadását a minőségi vendéglátás kialakulásának elősegítése indokolja, a jogalkotás elmaradása külön következményekkel azonban nem jár.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelettervezetben foglaltak alkalmazásához szükséges személyi, szervezeti, tárgyi és pénzügyi feltételek biztosítottak.

Budapest, 2025. március 11.

**Niedermüller Péter**

**polgármester**

Melléklet:

* Rendelettervezet az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról