|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. március 19 - ei**

**rendes ülésére**

**Tárgy:**  Javaslat a Bischitz Johanna Integrált Humán Szolgáltató Központ Alapító okiratának módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

2025. január 1-ei hatállyal módosult a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM Rendeletben az államháztartás szakágazati rendjének besorolási megnevezése és az azokhoz tartozó szakágazatszámok.

A Magyar Államkincstár a költségvetési szervek törzskönyvi nyilvántartásában az új szakágazatszámok alapján elvégezte a megfeleltetést és átvezette a változtatásokat.

A Magyar Államkincstár 30-TNY-3152-2/2025-507224 és 30-TNY-3159-2/2025-507224 iktatási számú értesítései alapján a Bischitz Johanna Integrált Humán Szolgáltató Központ Alapító okiratának 4.2 pontjában szereplő szakágazati besorolás „Idősek, fogyatékosok szociális ellátása bentlakás nélkül” elnevezése „Idősek, fogyatékossággal élők szociális ellátása, bentlakás nélkül” elnevezésre módosult, valamint módosult az Alapító okirat 4.4 pontja szerinti táblázat 35. sorában szereplő kormányzati funkció „A gyermekek, fiatalok és családok életminőségét javító programok” elnevezésről „A gyermekek, fiatalok és családok életminőségét javító programok (kivéve: tanoda)” elnevezésre módosul.

Fenti módosulások miatt az Intézmény hatályos alapító Okiratát a Magyar Államkincstár értesítései alapján 2025. április 1. napjáig módosítani szükséges.

Az Alapító Okirat módosításáról az államháztartásról szóló 2011. évi CXCV. törvény 8/A. § (2) bekezdése alapján a Képviselő-testület jogosult döntést hozni.

***Kérem a Tisztelt Képviselő-testületet az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2025. (III. 19.) határozata a Bischitz Johanna Integrált Humán Szolgáltató Központ Alapító Okiratának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja a Bischitz Johanna Integrált Humán Szolgáltató Központ (1072 Budapest, Nyár utca 7.) Alapító Okiratának módosítását és az egységes szerkezetbe foglalt Alapító Okiratot jelen határozat 1. és 2. számú melléklete szerinti tartalommal.
2. felkéri a Polgármestert, hogy gondoskodjon a Módosító Okirat elektronikus úton történő aláírásáról, valamint intézkedjen a Módosító Okirat és a módosításokkal egységes szerkezetbe foglalt Alapító Okirat Magyar Államkincstárhoz történő 8 napon belüli megküldéséről.
3. felkéri a Polgármestert, hogy az Alapító Okirat módosításáról tájékoztassa az Intézmény igazgatóját, valamint gondoskodjon a Magyar Államkincstár által záradékolt egységes szerkezetbe foglalt Alapító Okirat Intézmény részére történő megküldéséről.

**Határidő:** 1. pont tekintetében 2025. március 19.

2. pont tekintetében 2025. március 27.

3. pont tekintetében a törzskönyvi bejegyzésről szóló értesítés kézhezvételét követően azonnal

**Felelős:** Niedermüller Péter polgármester

Budapest, 2025. február 26.

**Niedermüller Péter**

**polgármester**

Előterjesztés mellékletei:

1. Magyar Államkincstár 30-TNY-3152-2/2025-507224 iktatási számú értesítése

2. Magyar Államkincstár 30-TNY-3159-2/2025-507224 iktatási számú értesítése

Határozati javaslat mellékletei:

1. Módosító okirat

2. Alapító Okirat módosításokkal egységes szerkezetben