**Határozati javaslat 3. melléklete**

**ÁLLÁSPÁLYÁZAT**

BUDAPEST FŐVÁROS VII. KERÜLET ERZSÉBETVÁROS ÖNKORMÁNYZATA

pályázatot hirdet Köznevelési foglalkoztatotti jogviszony keretében

**igazgató**

Munkakör/feladatkör betöltésére.

**Tevékenységi kör (ellátandó feladatok):** Az irányadó jogszabályokban meghatározott vezetői feladatok ellátása. Az intézmény szakszerű, törvényes működtetése, a pénzeszközökkel való ésszerű, célszerű és takarékos gazdálkodás, a pedagógiai munka szervezése, irányítása, ellenőrzése, munkáltatói jogkör gyakorlása. Döntéshozatal az intézmény működésével kapcsolatban minden olyan ügyben, amelyet jogszabály nem utal más hatáskörbe. Kapcsolattartás a fenntartó Önkormányzattal, más intézményekkel, az intézményi költségvetés betartása. Óvodapedagógusi feladatok ellátása.

**Betöltendő állás szakmacsoportja:** köznevelés

**Betöltendő állás jogviszonya:** Köznevelési foglalkoztatotti jogviszony

**Foglalkoztatás időtartama, munkaideje, munkarendje, formája:**

Határozott idő – 5 évre szóló vezetői megbízás, 40 óra, Teljes munkaidő

**Munkavégzés helye:** Budapest

**Álláshirdető szervezet bemutatása:** Erzsébetvárosi Nefelejcs Óvoda, 1071 Budapest, Nefelejcs u. 62.

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):**

A vezetői megbízás határozott időre 2025. augusztus 01. napjától 2030. július 31. napjáig szól. A pályázat benyújtásánál hiánypótlás a pályázati határidőn belül egy alkalommal, kizárólag a nyilatkozatok és az erkölcsi bizonyítvány tekintetében van lehetőség. A hiánypótlási felhívás elektronikus úton kerül megküldése, a teljesítésre nyitva álló határidő az értesítéstől számított 8 nap, vagy – amennyiben a pályázat benyújtásáig kevesebb mint 8 nap van hátra – a pályázat benyújtásának határideje. A határidő elmulasztása jogvesztő és a pályázat érvénytelenségét vonja maga után.

A késedelmesen benyújtott pályázatokat a pályázat kiírója érvénytelennek nyilvánítja azok elbírálása nélkül.

A pályázat benyújtásának módja:

Személyesen: Budapest Főváros VII. Kerület Erzsébetvárosi Polgármesteri Hivatal Humánszolgáltató Iroda (1076 Budapest, Garay u. 5. I. emelet 116. szoba.), zárt borítékban, papír alapon 1 példányban. Kérjük a borítékon feltüntetni: „Erzsébetvárosi Nefelejcs Óvoda – igazgatói pályázat”,

vagy

E-mail útján: pdf. formátumban [Gyuris.Gabriella@erzsebetvaros.hu](mailto:Gyuris.Gabriella@erzsebetvaros.hu), valamint [Toth.Timea@erzsebetvaros.hu](mailto:Toth.Timea@erzsebetvaros.hu) e-mail címekre történő megküldéssel. A vezetői programot, a szakmai önéletrajzot és valamennyi nyilatkozatot aláírva kérjük megküldeni.

Az illetmény megállapítására és a juttatásokra a pedagógusok új életpályájáról szóló 2023. évi LII. törvény ( a továbbiakban: Púétv.) valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet szerinti rendelkezések az irányadóak.

A pályázati felhívással kapcsolatosan további információt Gyuris Gabriella nyújt a +36-1/462-3327-es telefonszámon.

A munkáltatóval kapcsolatban további információ a [www.erzsebetvaros.hu](http://www.erzsebetvaros.hu) honlapon szerezhető be.

**Feltételek, előnyök**

***Pályázati feltételek***

**Jogállásból fakadó jogszabályi követelmények:**

* Büntetlen előélet
* Cselekvőképesség
* Magyar állampolgárság
* Vagyonnyilatkozattételi eljárás lefolytatása
* Erkölcsi bizonyítvány

**Elvárt végzettség/képesítés:**

Felsőfokú végzettséghez kötött szakképesítés alapképzés (Bsc vagy BA), Óvodapedagógusok képzése, Felsőfokú iskolai végzettség, Óvodapedagógus, pedagógus szakvizsga keretében szerzett intézményvezetői/igazgatói szakképzettség.

**Elvárt szakmai tapasztalat időtartama (év):**  4

**Egyéb pályázati feltétel meghatározása:**

* A nevelési-oktatási intézményben pedagógus-munkakörben fennálló, határozatlan időre, teljes munkaidőre szóló kinevezés, vagy a megbízással egyidejűleg pedagógus-munkakörben történő, határozatlan időre teljes munkaidőre szóló kinevezés.
* Legalább 4 év pedagógus munkakörben szerzett szakmai gyakorlat.
* Három hónapnál nem régebbi, büntetlen előéletet, valamint annak tényét igazoló hatósági erkölcsi bizonyítvány, hogy a pályázó nem áll a tevékenység folytatását kizáró foglalkoztatástól eltiltás hatálya alatt.
* Nyilatkozat arról, hogy a pályázóval szemben a Púétv. 27. §-a szerinti kizáró, és a Púétv. 74. §-a szerinti összeférhetetlenségi ok nem áll fenn.
* A pályázó nyilatkozata arról – hivatkozva a Magyarország helyi önkormányzatairól szóló 2011. évi CLXXXIX. törvény 46. § (2) b) pontjára –, hogy a személyét érintő Képviselő-testületi ülés napirendi pontjának nyílt vagy zárt ülésen történő tárgyalásához járul hozzá.
* A pályázó nyilatkozata arról, hogy nem áll cselekvőképességet érintő gondnokság alatt.
* Az egyes vagyonnyilatkozat-tételi kötelezettségekről szóló 2007. évi CLII. törvény által előírt vagyonnyilatkozat-tételi kötelezettséget elfogadó nyilatkozat.

***Pályázat elbírálása során előnyt jelent***

**A pályázat elbírálása során előnyt jelent a szakmai tapasztalat?:**  Igen

**A pályázat elbírálása során előnyt jelent a vezetői tapasztalat?:**  Igen

**A pályázat részeként benyújtandó igazolások, alátámasztó dokumentumok:**

* fényképpel ellátott részletes szakmai önéletrajz
* végzettséget/képzettséget igazoló okirat(ok) másolata
* vezetői program
* szakmai gyakorlat hitelt érdemlő igazolása
* hozzájáruló nyilatkozat a pályázati anyagba betekintésről
* adatkezelési nyilatkozat
* Egyéb az „Egyéb pályázati feltétel meghatározása” cím alatt felsorolt dokumentumok

**A pályázat benyújtásának határideje:**  2025.04.28. 23.59

**A pályázat elbírálásának módja:**   A pályázatot Erzsébetváros Önkormányzata Képviselő-testülete bírálja el az intézmény nevelőtestületének véleménye, és az igazgatói beosztást érintően szakértelemmel rendelkező szakmai bizottság véleményének kikérésével. A bizottság fenntartja magának a jogot, hogy a pályázókat személyesen meghallgassa. A Képviselő-testület fenntartja magának a jogot a pályázati eljárás eredménytelennek nyilvánítására.

**A pályázat elbírálásának határideje:**  2025.06.19.

**A pályázati kiírás további közzétételének helye:**  [www.erzsebetvaros.hu](http://www.erzsebetvaros.hu)

**Állás tervezett betöltésének időpontja:**  2025.08.01.

**Publikálás tervezett időpontja:**  2025.03.28.