**Budapest Főváros VII. kerület Erzsébetváros Önkormányzata Képviselő-testületének ……/2025. (……….) önkormányzati rendelete**

**a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet módosításról**

[1] Budapest Főváros VII. kerület Erzsébetváros Önkormányzata Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelete módosításával az a célja, hogy bővítse a pályázat keretében igénybe vehető biztonsági berendezések körét, ezáltal növelje a támogatottak biztonságát és a támogatottak körét.

[2] Budapest Főváros VII. kerület Erzsébetváros Önkormányzat Képviselő-testülete az Alaptörvény 32. cikk (2) bekezdésében meghatározott jogkörében eljárva, a Magyarország helyi önkormányzatairól szóló 2011. évi CLXXXIX tv. 42. § 1. pontja alapján a kerületi lakóközösségek és önkormányzati intézmények biztonsági berendezéssel történő ellátásának támogatása érdekében a következőket rendeli el:

1. **§**
2. A helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet (a továbbiakban: Rendelet) 1.§ (1)bekezdése helyébe a következő rendelkezés lép:

*(1) Budapest Főváros VII. kerület Erzsébetváros Önkormányzatának Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig az igények ismeretében az alábbi biztonsági berendezések létesítésének támogatására pályázatot írjon ki:*

*a) kapufigyelő rendszer kialakítására,*

*b) szénmonoxid érzékelő berendezés igénylésére,*

*c) hevederzár felszerelésére,*

*d) füstérzékelő berendezés igénylésére.*

1. A Rendelet 1.§ (4)bekezdése helyébe a következő rendelkezés lép:

*(4) Az (1) bekezdés a) és c) pontjaiban megjelölt biztonsági berendezések megvalósításához az Önkormányzat pénzben, az (1) bekezdés b) és d) pontjában meghatározott támogatás esetében természetben, vissza nem térítendő támogatást nyújt.*

**2. §**

A Rendelet 2.§ (5)bekezdése helyébe a következő rendelkezés lép:

*(5) A Bizottság által javasolt pénzbeli támogatás összege a pályázó által benyújtott és a Bizottság által elfogadott pályázati költségvetés legfeljebb 50 %-a lehet, azonban 1. § (1) bek. a) pontja esetében a 250.000.-Ft-ot, a c) pont esetében a 40.000,-Ft-ot nem haladhatja meg. Az 1. § (1) bekezdés b) pontjában meghatározott támogatást az Önkormányzat természetben, az e célra létrehozott készlet erejéig, a Bizottság határozata alapján, a pályázatok beérkezési sorrendjében a készülék átadásával, átvételi elismervény ellenében nyújtja. A támogatás lakásonként 7 évente, a lakás szobaszámával megegyező darabszámban igényelhető. Az 1. § (1) bekezdés d) pontjában meghatározott támogatást az Önkormányzat természetben, az e célra létrehozott készlet erejéig, a Bizottság határozata alapján, a pályázatok beérkezési sorrendjében a készülék átadásával, átvételi elismervény ellenében nyújtja. A támogatás lakásonként 7 évente 1 darab igényelhető.*

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János** **Niedermüller Péter**

**jegyző polgármester**

**Záradék**

A rendelet kihirdetése 2025 …….…..-én a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**   
jegyző

**Általános indokolás:**

Erzsébetváros Önkormányzata pályázati formában e rendelet keretei között támogatja a társasházak, lakásfenntartó szövetkezeti házak és önkormányzati lakóépületek, lakásbérlők és tulajdonosok, önkormányzati intézmények vagyon- és személybiztonságot, egészséget védő biztonsági berendezéseinek létesítését. A támogatás célja a közbiztonság, az itt élő lakosság biztonságérzetének erősítése, vagyonvédelmének elősegítése, a hagyományos, vagy gázfűtéses lakásokban élők egészségének, életének védelme.

**Részletes indokolás:**

1. §-hoz

Rendelkezik az egyes pályázati eljárás keretében támogatott biztonsági berendezésekről.

2. §-hoz

Rendelkezik a pályázat típusáról.

3. §-hoz

A rendelet hatályáról rendelkezik.